Ek het my kop geskud. Ek het wel ’n ring aan my vinger, maar dit was nie die ring waarvan sy praat nie.
Maar die vraag bly staan: wanneer is dit die regte tyd om te trou? Moet die man die vrou vra om te trou of kan die vrou dit ook doen? Ons leef in ’n tydperk waar enigiets moontlik is.
Deesdae word soveel druk op ’n vrou geplaas om te trou wanneer sy ’n sekere ouderdom bereik. Waar staan dit dat jy moet trou? As jy voel jy wil alleen wees en op jou loopbaan fokus, is dit oukei.
As jy voel jy gaan ’n enkelouer wees, is dit geen probleem nie. Baie mense doen dit en hulle is gelukkig met die lewe wat hulle lei.
Ek reken jy moet baie vrae vir jouself en jou aanstaande vra om seker te maak julle is gereed om daardie groot stap te neem.
Vraag: Ek snoei my ‘Arianna’-roos vir die eerste keer en is onseker hoe ek die stele moet sny. Moet ek ’n skuins snit maak, en moet die ogie binnetoe of buitentoe wys?
Antwoord: Vroeër jare is tuiniers aangeraai om ’n skuins snit net bo die ogie te maak sodat water maklik van die wond sal afloop. Maar in ons klimaat is staande water op ’n wond nie ’n probleem nie en ’n skuins snit kan probleme veroorsaak. ’n Reguit snit, heelwat hoër as die ogie, is makliker. Dit stel minder van die wond aan die elemente bloot en dit laat die ogie toe om nuwe stele uit te stoot. Dis ook nie nodig om jou daaroor te bekommer of die ogie buitentoe of binnetoe wys nie. Ons verwag dat minstens die boonste drie ogies sal uitloop en het al agtergekom die roos besluit self hoe hy wil groei. Dit loop gewoonlik uit by ’n ogie wat na binne wys omdat die sapvloei daar die sterkste is.
Wanneer jy ’n dik steel terugsnoei, maak seker die dik lem van jou snoeiskêr of takknipper wys boontoe en weg van jou af. As die dikker lem ondertoe wys, sal dit die bas lelik kneus.
As jy sterk groei in die volgende seisoen wil hê, is dit belangrik om die grond te belug en te verryk met kompos en ander organiese materiaal nadat jy gesnoei het – dis net so belangrik soos die snoei self.